Държавен вестник, бр. 15, 2010 г., стр. 55

БРОЙ  15	
Д Ъ Р Ж А В Е Н  В Е С Т Н И К 	
СТР.  55  
и възможност за самостоятелно съставяне на 
справки и таблици, които съдържат детайлна 
информация за вноса и износа.
Връзки с потребителите 
Втора година в НСИ функционира „Ин­
формационен коридор“, в който чрез при­
емна, конвенционални и компютъризирани 
места за читателите в библиотеката и зала за 
пресконференции се извършва обслужване на 
потребители на статистическа информация. 
Наблюдава се трайна тенденция на нарастване 
на интереса към статистическата информация, 
която се предоставя в „Информационния ко­
ридор“ на НСИ.
 
 
 
 
 
 
 
 
 
 
 
 
 
 
 
 
 
 
 
Информационно обслужване на потребителите за периода януари-октомври  
2009 г., отдел „Връзки с потребителите и пресцентър” в  ЦУ  
8% 
9% 
16%
63% 
4%
Информационни материали за органите на законодателната, изпълнителната и съдебната власт 
Информационни материали за министерства и централни ведомства по сключени споразумения  
Заявка на потребители от страната, в т.ч. по електронна поща
Информационни справки по телефона
Заявки на потребители от чужбина, в т.ч. по електронната поща
Броят на изпълнените заявки и обслуже­
ните потребители от страната и чужбина през 
2009  г. се е увеличил с около 4 % в сравнение 
с предходната година. Увеличил се е и обе­
мът на предоставяната информация – главно 
за министерствата и централните ведомства. 
Подобреното качество на обслужването на 
потребителите и тяхната удовлетвореност от 
получените статистически информационни 
продукти и услуги се потвърждава и от резул­
татите от провежданото на всеки шест месеца 
анкетно изследване на удовлетвореността на 
потребителите от предоставяните продукти и 
услуги. Изпълняват се поетите от НСИ ан­
гажименти към международни организации, 
институции и ведомства по предоставяне на 
данни по международни въпросници – обслуж­
ват се 122 планови въпросника, за периода 
февруари – октомври 2009 г. са постъпили и 
16 извънпланови въпросника.
Публикации
През 2009 г. на потребителите на статис­
тическа информация бяха предложени общо 
40 публикации на НСИ – печатни, на CD и в 
интернет страницата. Беше увеличен броят на 
двуезичните публикации (с превод на английски 
език) – през 2009 г. 29 заглавия и 3 самостоятел­
ни издания на английски език. Общият тираж 
на разпространените печатни и електронни из­
дания бележи ръст от 24% спрямо предишната 
година и възлиза на 26 444 броя. Една пета от 
тях съставляват електронните публикации. От 
следващата 2010 г. НСИ планира да предоставя 
безплатно всички свои публикации в електронен 
вариант чрез интернет страницата. Едновремен­
но с продължаването и поддържането на добрите 
традиции в издателската дейност на НСИ бяха 
създадени и нови издания, ориентирани към 
актуалните потребности, като публикацията 
„Основни краткосрочни показатели“, брошурите 
„Наблюдение на работната сила“ и „129 години 
българска статистика“.
Е-услуги по разпространение на информация
Библиотека
Библиотечните специалисти на НСИ през 
2009 г. продължават работата по предоставяне 
на свободен он-лайн достъп до информационни 
ресурси на Дигиталната библиотека на НСИ. 
Чрез софтуерна обработка бяха конвертирани 
80 583 PDF дигитални страници. Извършените 
дейности дадоха възможност за пълен и свобо­
ден интернет достъп до създадените дигитални 
ресурси в глобален мащаб. През 2009 г. в ди­
гиталния център на библиотеката са създаде­
ни и обработени 11 336 дигитални страници. 
Осъществен е книгообмен със статистически 
служби и международни организации. Интернет 
порталът на библиотеката на НСИ беше посетен 
от 17 845 потребителя, които са осъществили 
44 662 справки в базата данни. В читалнята на 
библиотеката бяха обслужени 4175 потребителя 
на статистическа информация. Използваната 
литература е 10 311 библиотечни единици.
Интернет страница
През 2009  г. продължи тенденцията за 
увеличаване на посещаемостта на интернет 
страницата на НСИ. През изминалата година 
страницата на НСИ беше посетена 1 406 294 
пъти, което представлява увеличение с 40% 
спрямо предходната година Със същия темп 
нараснаха и уникалните посещения в страницата, 
и средният брой посетители на ден. През 2009 г. 
страницата беше посещавана средно 3852 пъти 
на ден, като в деня с най-голяма посещаемост, 
12 март, посещенията бяха 10 839. В края на 
2009 г. броят на активните/наличните страници 
на интернет страницата на НСИ беше 3557, 
което е с 4% повече от предишната година. 
От тях нови или обновени са 1592 страници. 
През 2009 г. на интернет страницата на НСИ 
бяха създадени 5 нови статистически рубрики: 
Енергетика, Статистика на социалната защита, 
Строителство, Структурни бизнес статистики и 
Финансова статистика. В рубриката Транспорт 
беше включена информация за железопътния 
транспорт, пощенските съобщения и услуги­
те. Започна работа по попълване на данни в 
„Информационна система за отчитане изпъл­
нението на Програмата на правителството и 
на годишните цели на администрациите“. На 
интернет страницата бяха публикувани много 
и разнообразни прессъобщения.